Vízmintavételezés menete

Mintavételi edény:

Szervetlen kémiai paraméterek vizsgálatához: 1,5 - 2 literes ásványvizes PET palack

Mikrobiológiai vizsgálathoz: a laboratórium által adott (esetleg gyógyszertárban vásárolt) steril palack

Mintavétel:

1. Szervetlen kémiai paraméterek vizsgálatához:

2. kb. 10 percig folyassa bő vízsugárral a vizsgálni kívánt vizet

3. öblítse át 4-5-ször a mintavételi PET palackot a mintával

4. töltse fel a mintavételi PET palackot színültig a mintával (vagy szorítsa ki belőle a maradék levegőt)

5. a mintavétel napján juttassa el a laboratóriumunkba, amennyire lehetséges, hűtve tárolja

Mikrobiológiai vizsgálathoz:

1. folyassa a csapot:

· rendszeresen használt kút esetén: 5-10 percig folyassa a csapot

· nem rendszeresen használt kút (hetek-hónapok) vagy új rendszer esetén: folyassa kb. 1 óráig a csapot bő vízsugárral


2. fertőtlenítse a csap száját

3. folyassa ismételten 15-20 másodpercig a csapot

4. a kapott steril üveget töltse fel a vízmintával (kb. ¾-éig elég)

5. tegye hűtőszekrénybe (2-8 °C-ra), vagy hűtőtáskába a mintát, és lehetőleg még aznap délelőtt hozza be hozzánk

